ffiffiffi rxrrurEfrxt rouu COI'!PANIES CO}IM!SSIOH OF ( A9006l dl bnwlh I(PDNHEP ) POLISI PERCANGGAHAN KEPENTINGAN Suruhanjaya Syarikat Malaysia (SSM) berniat untuk mencapai tahap piawaian tertinggi bagi mengelakkan percanggahan kepentingan di dalam setiap urusan berkaitan fungsi dan kuasa SSM. Polisi Percanggahan Kepentingan adalah satu komitmen SSM untuk mengelakkan sebarang percanggahan kepentingan peribadi melibatkan Anggota Suruhanjaya, Pegawai SSM dan Pihak Ketiga dalam sebarang urusan berkaitan perkhidmatan dan operasi SSM yang boleh menjurus ke arah amalan rasuah, salah guna kuasa dan penyelewengan serta menimbulkan persepsi buruk terhadap ketelusan dan tanggungjawab Anggota Suruhanjaya dan Pegawai SSM. SSM komited untuk: a) Memastikan Anggota Suruhanjaya dan Pegawai SSM mengisytiharkan sebarang perhubungan peribadi atau percanggahan kepentingan di SSM, atau mana-mana mesyuarat, jawatankuasa atau urusan yang melibatkan SSM. Pengisytiharan dibuat secara bertulis dan dlrekod serta disimpan oleh urus setia mesyuarat atau jawatankuasa berkenaan; b) Memastikan Anggota Suruhanjaya dan Pegawai SSM tidak menggunakan kuasa atau;awatan serta kedudukan rasmi di SSM untuk kepentingan peribadi, kewangan, anggota keluarga atau sekutu; c) Memastikan Anggota Suruhanjaya dan Pegawai SSM melaksanakan amanah secara teratur dan telus berdasarkan kepada Akta Suruhanjaya Syarikat Malaysia 2007, syarat-syarat pelantikan, pekeliling Perkhidmatan SSM dan undang-undang yang berkaitan; dan tidak akur kepada sebarang pengaruh, arahan dan/atau tekanan dari sebarang pihak lain; d) Memastikan Anggota Suruhanjaya dan Pegawai SSM tidak mempunyai kepentingan peribadi atau kewangan dengan Pihak Ketiga dan menyalurkan apa-apa maklumat rahsia, sulit dan terperingkat berkaitan SSM yang membolehkan Pihak Ketiga mendapat manfaat dalam apa-apa urusan rasmi di SSM; e) Memastikan Anggota Suruhanjaya dan Pegawai SSM tidak memberi atau menerima sebarang bentuk hadiah, keraian bersifat peribadi, imbuhan, suapan dengan mana-mana pihak yang mempunyai kepentingan perniagaan dan berurusan dengan SSM; dan f) Melaksanakan tindakan undang-undang yang sewajarnya ke atas mana-mana pihak yang tidak mematuhi peruntukan undang-undang yang digunapakai di dalam Polisi Percanggahan Kepentingan SSM. Polisi Percanggahan Kepentingan fsM ini hendaklah dibaca bersama dengan Garis panduan percanggahan Kepentingan SSM. DATUK SE PENGERUS SURUHANJAYA SYARIKAT MALAYSIA M BIN HJ. AHMAD 4 FEBRUARI 2021